คำนำ

งานห้องสมุดประชาชนเป็นงานสำคัญ และเป็นงานบริการที่จะต้องสนองความต้องการของลูกค้าหรือผู้ใช้บริการให้ได้มากที่สุด คู่มือการพัฒนาคุณภาพห้องสมุดประชาชนมีชีวิตโดยใช้กลยุทธ์การตลาด เล่มนี้ใช้เป็นคู่มือการอบรมเจ้าหน้าที่ห้องสมุดและบรรณารักษ์ห้องสมุดในปีงบประมาณ 2533 เป็นต้นมา การเรียบเรียงคู่มือเกิดขึ้นจากการศึกษาค้นคว้า และจากประสบการณ์การบริหารงานห้องสมุดประชาชนจังหวัดจังหวัดพระนครศรีอยุธยา ในช่วงระหว่างปีงบประมาณ 2551-2553 ซึ่งได้นำเอากลยุทธ์การตลาดมาใช้ในการพัฒนางานห้องสมุดประชาชน ผลการดำเนินงานโดยใช้กลยุทธ์การตลาดดังกล่าว ทำให้ห้องสมุดประชาชนเกิดการพัฒนาสภาพแวดล้อมต่างๆทั้งภายนอกและภายในอย่างต่อเนื่อง ผู้ใช้บริการมีความพึงพอใจต่อการให้บริการ และส่งผลให้ห้องสมุดได้รับรางวัลในระดับจังหวัด กลุ่มศูนย์ และระดับประเทศหลายรางวัล

เอกสารคู่มือเล่มนี้มุ่งเน้นนำเสนอตัวอย่างแผนพัฒนาหรือแผนกลยุทธ์เพื่อพัฒนาห้องสมุดประชาชนให้มีชีวิตโดยประยุกต์ใช้กลยุทธ์การตลาด ซึ่งผู้สนใจสามารถศึกษาด้วยตนเองได้ ไม่เน้นเนื้อหาทางวิชาการจนเกินไป และในการจัดทำคู่มือได้รับความช่วยเหลือเป็นอย่างดีจากบุคลากรสังกัด กศน.อำเภอพระนครศรีอยุธยา จึงขอขอบคุณทุกท่านไว้ ณ ที่นี้ด้วย หวังเป็นอย่างยิ่งว่าคู่มือเล่มนี้คงจะอำนวยประโยชน์แก่ผู้สนใจได้ตามสมควร

นายพานิช ศรีงาม

ผู้อำนวยการ

กศน.อำเภอพระนครศรีอยุธยา